Sa edad pa sanang 16, siya nakua na kan Warner Bros., na magin aktres alagad medyo maluya si pagpoon niya sa saiyang karera. Kan dai siya pigkontrata liwat, an Metro-Goldwyn-Mayer (MGM) kinua siya asin tinawan nin sadit pero mahalagang papel sa pelikulang Three Little words (1950), dangan kinontrata siya nin pitong taon. Sa sunod na pelikula niya, Two Weeks with Love (1950), nagputok sa takilya an saiyang kantang Aba Daba Honeymoon.Pero an saiyang papel bilang bida sa Singin in the Rain (1952), na nagtaong dalan para sa malinaw na kabantogan niya. Sa tanga kan mga 1950, siya saro nang lataw na aktres. Iba pang mga putok sa takilyang pelikula niya iyo an Tammy and the Bachelor (1957), kun saen an pagkanta niya kan Tammy uminolanto sa numero uno sa music chart, asin an The Unsinkable Molly Brown (1964), guminuno saiyang nominasyon para sa Academy Award for Best Actress. Sagkod ngonyan sige pa an marahay na pagpapel niya sa saiyang karera.